title: Kretinga
text: Kretinguo ėš šiauris ī pėitus tek opis Akmena. Dėdlesniuojė miesta dalės ėšsėdiestiosė rėtėniamė opės krontė. Čė īr savėvaldībė, Viešpatėis Apreiškėma Švč. Mergele Marījės bažninčė (pabūdavuota 1617 m.), bernardėnū vėinuolīns (so seniausio ėšlėkosio Saulės laikruodio Lietovuo - aplė 1610 m.), Evangelėku liuteruonu bažnīčė, koltūras nomā. Šiaurėniame pakraštie īr Dvara rūmā, Kretingas moziejos, rajuona cėntrėnė lėguonėnė, puoliklinika, čė telkša do ežero. Vakarėniamė Akmenuos opės krontė īr pramuones dėrbīklas, ēr gėlžkėlis ī Klaipieda.